Subject: 5-6/7272 Riisipere alevik Nissi tee 57 projekteerimistingimuste eelnõu kohta arvamuse küsimine
From: [email-masked]
To: [email-masked]
Date: Thu, 07 Sep 2023 08:33:36 +0000

07.09.2023 nr 5-6/7272 

  
 Saue Vallavalitsus on koostanud eelnõu projekteerimistingimuste andmiseks Riisipere alevikus Nissi tee 57 (katastritunnus: 51802:003:0085; 3361 m², elamumaa 100%) kinnistul elukondliku hoone laiendamiseks üle 33% selle esialgsest mahust. Projekteerimistingimustega seadustatakse varasem hoone laiendamine ning antakse tingimused hoone planeeritavaks laienduseks. Kavandatav tegevus on kooskõlas Saue valla kehtiva üldplaneeringuga. 
  
 Ehitusseadustiku § 31 lõike 4 punkti 2 alusel esitab pädev asutus projekteerimistingimuste eelnõu arvamuse avaldamiseks asutustele või isikutele, kelle õigusi või huve võib taotletav ehitis või ehitamine puudutada. 
  
 Palume edastada oma arvamus Saue Vallavalitsusele hiljemalt 22.09.2023. Juhul, kui eelnimetatud kuupäevaks ei ole Teie arvamust või tähtaja pikendamise taotlust laekunud, eeldame ehitusseadustiku § 31 lõikest 6 lähtudes, et Te ei soovi eelnõu kohta arvamust avaldada. 

  
 Eelnõud puudutavate küsimuste korral võtke palun minuga ühendust. 

  

 Lugupidamisega 
  
 Kaie Tobreluts 
  
 loamenetluse koordinaator/vallaarhitekt 
  
 Saue Vallavalitsus 
  
 Tel +372 5381 7058, [email-masked]